ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660034732

ขอให้ปรับปรุงการให้บริการของเจ้าหน้าที่รถไฟฟ้าบีทีเอส สถานีอนุสาวรีย์ชัยสมรภูมิ เนื่องจากผู้ร้องแจ้งว่าได้ใช้บริการรถไฟฟ้าบีทีเอสที่สถานีอนุสาวรีย์ชัยสมรภูมิ เมื่อผู้ร้องยื่นบัตรคนพิการเจ้าหน้าที่ทุกคนจะดูถูก โดยที่ให้ผู้ร้องไปต่อแถวเพื่อรับบัตรโดยสารบีทีเอส ซึ่งผู้ร้องเห็นว่าตนเองเป็นผู้พิการ เดินยังลำบาก แต่ยังต้องเดินกลับไปต่อแถวรับบัตรโดยสารบีทีเอสอีก และเจ้าหน้าที่ทุกคนดูถูกด้วยการใช้สายตาให้ผู้ร้องไปต่อแถว ซึ่งหากผู้ร้องใช้บริการรถไฟฟ้ามหานคร (MRT) สามารถยื่นบัตรคนพิการเข้ารับบริการได้ทันทีไม่ต้องไปต่อแถว (ตามที่ผู้ร้องแจ้ง) ซึ่งผู้ร้องใช้บริการรถไฟฟ้าบีทีเอสที่สถานีอนุสาวรีย์ชัยสมรภูมิเป็นประจำทุกวัน ในเวลา 16.00-18.00 น. ส่งผลให้ผู้ร้องไม่ได้รับความพึงพอใจและไม่ได้รับความสะดวกในการใช้บริการ จึงประสงค์ให้หน่วยงานที่เกี่ยวข้องปรับปรุงระบบการให้บริการของเจ้าหน้าที่รถไฟฟ้าบีทีเอส สถานีอนุสาวรีย์ชัยสมรภูมิ เพื่ออำนวยความสะดวกให้กับประชาชนที่เดินทางมาใช้บริการต่อไป 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata